اسلام آباد (اے پی پی) وزیراعظم عمران خان پارینے کہ سندھ خاص وڑاٹ کراچی نا الس نا شونداری گرج و مون تروک ویل آتا جوان سماءِ و بنجائی حکومت دا بابت تینا کڑد ءِ ادا کیک۔ وزیراعظم آفس نا میڈیا ونگ آن جاری بیان نا رداٹ داخیال آتا درشانی ءِ او تینا کماشی ٹی کراچی ٹی بنجائی حکومت نا کنڈآن چندی شونداری ڈٹ آتیا پیش رفت نا جاچ دیوان آن تران کرسا کرے۔ دیوان اٹی بنجائی وزیر اسد عمر، مراد سعید و سینئر آفیسر آک ساڑی ئسر و گورنر سندھ عمران اسماعیل کراچی آن ویڈیو لنک انا کمک اٹ بشخ ہلک۔ دیوان ءِ صوبہ سندھ و کراچی ٹی بنجائی حکومت نا شونداری ڈٹ آتیا داتم اسکان نا پیش رفت نا سرجم جاچ ءِ پیش کننگا۔ گورنر سندھ وزیراعظم ءِ کراچی نا تازہ انگا حالیت آتا بارواٹ بریف کرے۔
